**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „zmluva“)

**Čl. I**

**Zmluvné strany**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

 Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

Osoba oprávnená rokovať vo veciach zmluvy:

Ing. Igor Chachaľák, vedúci odboru technického zabezpečenia

Osoba oprávnená rokovať vo veciach technických:

Ing. Juraj Németh, juraj.nemeth@vszp.sk, 0914338595

(ďalej len „objednávateľ“)

a

Zhotoviteľ: ......................

Sídlo: .....................................

Zapísaný v Obchodnom registri Okresného súdu ...................., odd.: ........., vložka č. .............

*(príp. v Živnostenskom registri Okresného úradu v ....................pod č...................)*

Zastúpený: ..............................

IČO:

DIČ:

IČ DPH:

Bankové spojenie:

IBAN:

Osoba oprávnená rokovať vo veciach zmluvy: *(meno, priezvisko, e-mail)*

Osoba oprávnená rokovať vo veciach technických: *(meno, priezvisko, e-mail, tel. číslo)*

(ďalej len „zhotoviteľ“)

(objednávateľ a zhotoviteľ spolu ďalej aj ako „zmluvné strany“)

uzatvárajú túto zmluvu o dielo ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom zmluvy je vypracovanie komplexnej pasportizácie šiestich objektov objednávateľa, uvedených v prílohe č. 1 tejto zmluvy – Zoznam objektov a kontaktných osôb, a to pre každý objekt samostatne, v rozsahu:

- vykonania a dodania celkového technického auditu – kontroly úplnosti dokumentácie z hľadiska stavebného, technického, technologického a energetického pasportu,

- vypracovania komplexnej záverečnej správy z prehliadky stavebných objektov a prípadného súpisu nálezov a porúch stavebných súčastí, technológií a zariadenia stavieb, vrátane návrhov odporúčaných opatrení.

Podrobná technická špecifikácia rozsahu predmetu zmluvy je uvedená v prílohe č. 2 tejto zmluvy – Technická špecifikácia (ďalej len „predmet zmluvy“).

1. Zhotoviteľ sa zaväzuje vykonať pre objednávateľa predmet zmluvy podľa podmienok dohodnutých v tejto zmluve riadne a včas, v súlade s príslušnými všeobecne záväznými právnymi predpismi a platnými STN.
2. Objednávateľ sa zaväzuje predmet zmluvy zhotovený v súlade s touto zmluvou prevziať a zaplatiť za vykonaný predmet zmluvy dohodnutú zmluvnú cenu a poskytnúť zhotoviteľovi potrebnú súčinnosť, za podmienok dohodnutých v tejto zmluve.
3. Zhotoviteľ potvrdzuje, že sú mu známe technické a kvalitatívne podmienky pre realizáciu predmetu zmluvy, a že disponuje kapacitami a odbornými znalosťami, ktoré sú k zhotoveniu predmetu zmluvy potrebné.

**Čl. III**

**Termín a miesto plnenia**

1. Zhotoviteľ sa zaväzuje vypracovať a dodať objednávateľovi predmet zmluvy, vykonaný riadne a včas, s prihliadnutím na ustanovenie čl. V Práva a povinnosti objednávateľa bod 2 tejto zmluvy v lehote plnenia 2 mesiace odo dňa nadobudnutia účinnosti zmluvy v počte vyhotovení pre každý objekt samostatne 3x v tlačenej podobe a 2x v digitálnej podobe na elektronicky neprepisovateľnom médiu.
2. Zhotoviteľ je oprávnený odovzdať predmet zmluvy objednávateľovi aj pred dohodnutým časom plnenia podľa bodu 1 tohto článku zmluvy a objednávateľ je povinný predmet zmluvy prevziať, len ak bude vykonaný v súlade s podmienkami dohodnutými v tejto zmluve a v objednávateľom požadovanom rozsahu a kvalite.
3. Dodržanie termínu realizácie predmetu zmluvy podľa bodu 1 tohto článku je podmienené riadnym a včasným poskytnutím potrebnej súčinnosti objednávateľa, dohodnutým v tejto zmluve. V prípade, že z dôvodu neposkytnutia potrebnej súčinnosti objednávateľa dôjde preukázateľne k prerušeniu plnenia, lehota na odovzdanie predmetu zmluvy sa predlžuje o dobu, o ktorú prerušenie poskytnutia súčinnosti ovplyvnilo dobu plnenia zhotoviteľa.
4. Miestom plnenia predmetu zmluvy je objekt objednávateľa na adrese Mamateyova 17, Bratislava.

**Čl. IV**

**Cena a platobné podmienky**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene predmetu zmluvy nasledovne:

Cena bez DPH ............................... eur

Sadzba DPH ...... %

Cena vrátane DPH .............................. eur (slovom ............................. eur).

V prípade, že zhotoviteľ nie je platiteľom DPH, uvedie len cenu vrátane DPH a informáciu, že nie je platiteľom DPH.

Podrobná cenová špecifikácia predmetu zmluvy podľa jednotlivých objektov je uvedená v prílohe č. 3 zmluvy – Cenová špecifikácia ***(doplní zhotoviteľ)***.

1. Cena uvedená v bode 1 tohto článku zmluvy je konečná a je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady a odmenu zhotoviteľa spojené s realizáciou predmetu zmluvy v súlade s touto zmluvou vrátane obhliadky objektov objednávateľa, spracovania fotodokumentácie stavebných častí a technických zariadení, energetického hodnotenia objektov s prípadnými návrhmi na energetické opatrenia, vypracovania záverečných správ v požadovanom počte vyhotovení a licencie podľa čl. X zmluvy.
2. Objednávateľ uhradí cenu uvedenú v bode 1 tohto článku zmluvy na základe zhotoviteľom vyhotovenej faktúry, ktorú je zhotoviteľ oprávnený vystaviť po protokolárnom odovzdaní a prevzatí plnenia celého predmetu zmluvy v súlade s čl. VI tejto zmluvy, s prihliadnutím na ustanovenie čl. V Práva a povinnosti objednávateľa bod 2 zmluvy. Neoddeliteľnou súčasťou faktúry bude Protokol o odovzdaní a prevzatí plnenia predmetu zmluvy (ďalej len „preberací protokol“), odsúhlasený oprávnenou osobou za objednávateľa rokovať vo veciach technických, uvedenou v čl. I tejto zmluvy.
3. Sumu DPH bude zhotoviteľ účtovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH voči sadzbe DPH, uvedenej v bode 1 tohto článku zmluvy, sa nevyžaduje úprava formou dodatku k tejto zmluve, ale zhotoviteľ bude automaticky účtovať výšku sadzby DPH platnú v čase poskytnutia zdaniteľného plnenia. V prípade uplatnenia prenosu daňovej povinnosti podľa § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), zhotoviteľ vyhotoví faktúru bez DPH, a zároveň na nej uvedie slovnú informáciu „prenesenie daňovej povinnosti“ a objednávateľ si dodané plnenie samozdaní.
4. Zhotoviteľ vyhotoví faktúru v súlade s § 73 zákona o DPH, t. j. najneskôr do 15 dní odo dňa protokolárneho odovzdania a prevzatia celého plnenia predmetu zmluvy a bezodkladne ju doručí objednávateľovi, najneskôr však do 5. pracovného dňa mesiaca, nasledujúceho po protokolárnom odovzdaní plnenia predmetu zmluvy.
5. Lehota splatnosti faktúry je 30 dní odo dňa jej preukázateľného doručenia objednávateľovi.
6. V prípade zistenia vád a  nedorobkov, ktoré budú uvedené v  preberacom protokole, je zhotoviteľ oprávnený fakturovať sumu iba vo výške 85 % z dohodnutej ceny predmetu zmluvy. Zostatok dohodnutej ceny predmetu zmluvy vo výške 15 % je zhotoviteľ oprávnený fakturovať až po odstránení vád a  nedorobkov uvedených v  preberacom protokole a  po protokolárnom prevzatí predmetu zmluvy bez vád.
7. Faktúra, vystavená zhotoviteľom, musí byť vyhotovená v súlade s touto zmluvou a ustanoveniami príslušných platných všeobecne záväzných právnych predpisov. V opačnom prípade je objednávateľ oprávnený najneskôr do lehoty jej splatnosti vrátiť faktúru zhotoviteľovi na opravu, pričom prestane plynúť lehota splatnosti pôvodnej faktúry podľa bodu 6 tohto článku zmluvy a nová lehota splatnosti faktúry začne plynúť dňom preukázateľného doručenia opravenej, resp. doplnenej faktúry objednávateľovi. V prípade vrátenia faktúry objednávateľom zhotoviteľovi, ktorý je zároveň platiteľom dane z pridanej hodnoty, zhotoviteľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol predmet zmluvy protokolárne odovzdaný a prevzatý.
8. Objednávateľ je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

**Čl. V**

**Základné podmienky zhotovenia predmetu zmluvy**

Práva a povinnosti zhotoviteľa:

1. Zhotoviteľ sa zaväzuje vypracovať predmet zmluvy vo vlastnom mene, na vlastné náklady, na vlastné nebezpečenstvo a v dohodnutom čase v zmysle platných všeobecne záväzných právnych predpisov a príslušných STN.
2. Zhotoviteľ sa zaväzuje, že predmet zmluvy bude zrealizovaný pri dodržaní technologických postupov, ako aj platných STN, právnych, prevádzkových a bezpečnostných predpisov.
3. Zhotoviteľ sa zaväzuje predmet zmluvy vypracovať a realizovať v slovenskom jazyku, osobou s príslušnou odbornou spôsobilosťou.
4. Ak zhotoviteľ zistí skryté prekážky, ktoré mu bránia realizovať predmet zmluvy riadne a včas, je povinný takéto prekážky ihneď oznámiť objednávateľovi.
5. Zhotoviteľ berie na vedomie, že obhliadky objektov objednávateľa, uvedených v prílohe č. 1 tejto zmluvy bude prebiehať počas prevádzky objednávateľa.

###### **Práva a povinnosti objednávateľa:**

1. Objednávateľ sa zaväzuje po celú dobu, po ktorú má zhotoviteľ vykonávať predmet zmluvy podľa tejto zmluvy, zabezpečiť nevyhnutnú súčinnosť v záujme riadne vykonania predmetu zmluvy, a to najmä:
2. riadny prístup zhotoviteľa, jeho zamestnancov, subdodávateľov, za účelom vykonania obhliadky objektov objednávateľa, uvedených v prílohe č. 1 tejto zmluvy,
3. poskytnutie dostupnej dokumentácie stavieb (projektové dokumentácie, technické správy, požiarne projekty, znalecké posudky, energetické audity, požiarne knihy) a prevádzkových dokumentov (revízne správy, protokoly z odborných prehliadok a odborných skúšok, servisné protokoly o zabezpečení servisu a kontroly, skúšky tesnosti, faktúry o dodávke elektrickej energie, záznamy o spotrebe energie v budovách),
4. oboznámiť zhotoviteľa s internými predpismi objednávateľa, potrebnými pre výkon predmetu zmluvy.
5. V prípade, ak dôjde počas platnosti zmluvy k zmene vlastníckeho práva k niektorému z objektov, uvedených v prílohe č. 1 tejto zmluvy, objednávateľ si vyhradzuje právo znížiť rozsah predmetu zmluvy o plnenie, týkajúce sa príslušného objektu, pričom o tejto skutočnosti je povinný zhotoviteľa bez zbytočného odkladu písomne informovať. Zhotoviteľovi v takom prípade nevzniká automaticky nárok na dodanie celého rozsahu predmetu zmluvy a úhradu zmluvne dohodnutej ceny predmetu zmluvy v plnom rozsahu.

**Čl. VI**

**Splnenie predmetu zmluvy**

1. Zhotoviteľ splní svoju povinnosť vykonať predmet zmluvy jeho riadnou realizáciou v dohodnutom čase plnenia a protokolárnym odovzdaním celého predmetu zmluvy objednávateľovi v dohodnutej lehote a mieste plnenia.
2. Dokladom o prevzatí a splnení predmetu zmluvy bude potvrdený preberací protokol o prevzatí predmetu zmluvy podľa bodu 4 tohto článku zmluvy.
3. Zhotoviteľ sa zaväzuje písomne oznámiť objednávateľovi pripravenosť predmetu zmluvy na odovzdanie najmenej tri pracovné dni vopred.
4. Písomný preberací protokol predmetu zmluvy musí obsahovať najmä:
5. vyhlásenie zmluvných strán o tom, či predmet zmluvy bol vykonaný v súlade s touto zmluvou,
6. rozsah plnenia,
7. zhodnotenie vykonaného predmetu zmluvy a súpis zistených vád a prípadných nedorobkov, ktoré nebránia riadnemu užívaniu a prevzatiu predmetu zmluvy zo strany objednávateľa,
8. dohodu o opatreniach (vrátane lehôt) na odstránenie zistených vád a nedorobkov,
9. dátum odovzdania a prevzatia predmetu zmluvy,
10. podpisy oprávnených zástupcov zmluvných strán rokovať vo veciach technických.
11. V prípade, že predmet zmluvy má pri preberaní vady a nedorobky, ktoré bránia jeho riadnemu užívaniu, je objednávateľ oprávnený odmietnuť prevzatie predmetu zmluvy. Zmluvné strany spíšu Zápis o vadách a nedorobkoch, ktorý bude obsahovať aj spôsob a termíny ich odstránenia. Po dobu odstraňovania vád, zistených pri odovzdávaní predmetu zmluvy, je zhotoviteľ v omeškaní s odovzdaním predmetu zmluvy; to neplatí, ak ich zhotoviteľ odstráni v dohodnutej lehote podľa čl. III bod 1 zmluvy. Ostatné vady, ktoré nebránia riadnemu užívaniu predmetu zmluvy, budú spísané pri preberacom konaní, s uvedením spôsobu a termínu ich odstránenia, pričom platí ustanovenie čl. IV bod zmluvy.
12. Predmet zmluvy má vady, ak:
13. nezodpovedá výsledku, dohodnutému v zmluve,
14. nie je dodaný v požadovanej kvalite,
15. vykazuje nedorobky, t. j. nie je vykonaný v celom rozsahu.

**Čl. VII**

**Zodpovednosť za vady a prechod vlastníctva**

1. Zhotoviteľ zodpovedá za vady predmetu zmluvy v súlade s ustanoveniami § 560 až § 565 zákona č. 513/1991 Zb. Obchodného zákonníka v platnom znení (ďalej len „Obchodný zákonník“).
2. Objednávateľ je povinný písomne oznámiť zhotoviteľovi vady predmetu zmluvy bez zbytočného odkladu po ich zistení.
3. Zhotoviteľ je povinný nedostatky a vady, reklamované objednávateľom, odstrániť do 10 pracovných dní odo dňa písomného doručenia oznámenia o reklamácii vád predmetu zmluvy, alebo v termíne, ktorý písomne dohodne s objednávateľom podľa charakteru vady. Prevzatie a odovzdanie reklamovaných nedostatkov bude realizované formou preberacieho a odovzdávacieho protokolu. Za písomné oznámenie reklamácie je považované aj oznámenie doručené e-mailom zhotoviteľovi na adresu: ..................... ***(doplní zhotoviteľ)*,** takéto doručenie musí byť však potvrdené doručením reklamácie v papierovej forme najneskôr do 5 pracovných dní odo dňa zaslania oznámenia elektronicky na adresu zhotoviteľa, uvedenú v  čl. I zmluvy.
4. V prípade, že sa vyskytne vada po prevzatí predmetu zmluvy, na ktorú objednávateľ písomne vyzve zhotoviteľa na odstránenie a zhotoviteľ neodstráni vadu do dohodnutého termínu podľa bodu 3 tohto článku, zhotoviteľ je povinný zaplatiť objednávateľovi zmluvnú pokutu vo výške 0,5 % z ceny predmetu zmluvy celkom vrátane DPH, uvedenej v čl. IV bod 1 zmluvy za každý začatý deň omeškania odstránenia vady, pričom nie je dotknuté právo objednávateľa na náhradu škody. Zaplatením tejto pokuty sa zhotoviteľ nezbavuje povinnosti odstrániť vadu na vlastné náklady.
5. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy, všeobecne záväzných právnych predpisov alebo porušením inej právnej povinnosti. Úhradou zmluvnej pokuty nie je dotknutý nárok objednávateľa na náhradu škody.
6. Objednávateľ nadobúda vlastnícke právo k predmetu zmluvy alebo jeho časti jeho protokolárnym odovzdaním a prevzatím.
7. Nebezpečenstvo škody na predmete alebo častiach predmetu zmluvy, znáša zhotoviteľ až do času protokolárneho odovzdania a prevzatia predmetu zmluvy objednávateľom.

**Čl. VIII**

**Sankcie**

1. V prípade omeškania zhotoviteľa s plnením predmetu zmluvy je zhotoviteľ povinný zaplatiť objednávateľovi zmluvnú pokutu vo výške 0,5 % z dohodnutej ceny vrátane DPH podľa čl. IV bod 1 zmluvy za každý deň omeškania, pričom nie je dotknuté právo objednávateľa na náhradu škody.
2. V prípade omeškania objednávateľa s úhradou dohodnutej ceny podľa čl. IV bod 1 zmluvy je zhotoviteľ oprávnený požadovať zaplatenie úroku z omeškania vo výške podľa Obchodného zákonníka.
3. Objednávateľ má právo na náhradu škody preukázateľne vzniknutej nesplnením vlastnej daňovej povinnosti zhotoviteľa, platiteľa DPH, v zmysle § 78 zákona o DPH. Objednávateľ má zároveň právo uplatniť u zhotoviteľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
4. Objednávateľ je oprávnený jednostranne započítať svoje pohľadávky voči zhotoviteľovi, ktoré mu vznikli z dôvodu uplatnenia ručenia za daň voči zhotoviteľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.
5. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočný kontrolný výkaz k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. j) zákona o DPH.

Čl. IX

**Ukončenie zmluvy**

1. Táto zmluva zaniká:
2. splnením predmetu zmluvy,
3. písomnou dohodou zmluvných strán,
4. odstúpením od zmluvy v prípadoch dohodnutých v tejto zmluve,
5. odstúpením zmluvnej strany podľa § 344 a nasl. Obchodného zákonníka.
6. Objednávateľ je oprávnený odstúpiť od zmluvy v prípade:
7. porušenia povinností zhotoviteľa podľa čl. XI bod 4 a čl. XII bod 1 a 2 zmluvy,
8. ak sa zhotoviteľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
9. ak právnickej osobe zhotoviteľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.
10. V prípade odstúpenia zmluva zaniká dňom doručenia oznámenia o odstúpení od zmluvy druhej zmluvnej strane. Odstúpenie musí mať písomnú formu a musia v ňom byť podrobne uvedené dôvody odstúpenia.
11. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté na základe zmluvy, o čom vyhotovia písomný protokol.

Čl. X

**Licencia**

1. Na každé autorské dielo, vytvorené výhradne v rámci plnenia tejto zmluvy zhotoviteľom, udeľuje zhotoviteľ objednávateľovi ku dňu podpisu preberacieho protokolu ohľadom plnenia, ktorého je také dielo súčasťou, časovo neobmedzenú (po dobu právnej ochrany majetkových práv trvajúcu), výhradnú a cenou podľa tejto zmluvy plne splatenú licenciu na akékoľvek pou­žitie takého autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako objednávateľom osobne, tak aj osobami ním poverenými s tým, že pokiaľ je to potrebné, taká licencia zahŕňa aj výslovný súhlas na udelenie sublicencie na používanie diela pre akékoľvek tretie osoby, či na prevedenie takej licencie na tretie osoby. Licencia platí pre územie Slovenskej republiky.
2. Zhotoviteľ vyhlasuje, a zmluvné strany berú na vedomie a súhlasia s tým, že k jednotlivým plneniam dodaným alebo poskytnutým zhotoviteľom objednávateľovi podľa tejto zmluvy na základe licencií udelených zhotoviteľovi tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva, zhotoviteľ udeľuje objednávateľovi právo na ich používanie objednávateľom v súlade, v rozsahu, spôsobom a za ďalších podmienok, za ktorých boli tieto plnenia dodané/poskytnuté zhotoviteľovi príslušnou z takých tretích osôb.
3. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok voči objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým dodávateľom podľa tejto zmluvy, zhotoviteľ sa zaväzuje:
	1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených dodávateľom, subdodávateľom alebo tretími osobami pre objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené dodávateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
	2. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
	3. nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
4. Objednávateľ sa zaväzuje, že o každom nároku vznesenom takou treťou osobou v zmysle hore uvedeného bude bez zbytočného odkladu informovať zhotoviteľa, bude v súvislosti s takým nárokom postupovať podľa primeraných pokynov zhotoviteľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a zhotoviteľovi, a aj inak postupovať tak, ako je to potrebné v záujme ochrany práv oboch strán.

Čl. XI

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Čl. XII**

**Osobitné ustanovenia a doručovanie**

1. Zhotoviteľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia v rozsahu, v akom bolo ich splnenie vyžadované od zhotoviteľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá zhotoviteľ objednávateľovi tak, ako keby predmet zmluvy plnil sám. Objednávateľ je oprávnený od tejto zmluvy odstúpiť, ak zistí, že zhotoviteľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 4 zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo subdodávateľov počas realizácie predmetu zmluvy, musí byť tento subdodávateľ odsúhlasený zmluvnými stranami formou písomného dodatku k tejto zmluve. O vstupe alebo zmene subdodávateľa je zhotoviteľ povinný bezodkladne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy ustanovené zákonom o verejnom obstarávaní. Ak zhotoviteľ tento záväzok nedodrží, považuje sa to za závažné porušenie zmluvných podmienok a zhotoviteľ je povinný zaplatiť objednávateľovi zmluvnú pokutu vo výške 20 % z celkovej ceny za plnenie predmetu zmluvy vrátane DPH uvedenej v čl. IV bod 1 zmluvy.
3. Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou, alebo e-mailom. Písomnosti doručované poštou sa doručujú na adresu sídla zmluvných strán, uvedenú v čl. I zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v  deň, keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
5. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.

**Čl. XIII**

**Záverečné ustanovenia**

1. Táto zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
2. Zmeny a doplnky tejto zmluvy je možné uskutočniť len na základe dohody zmluvných strán, formou písomného očíslovaného dodatku, podpísaného oprávnenými zástupcami obidvoch zmluvných strán.
3. Zmluvné strany sa dohodli, že akékoľvek spory a nároky, vyplývajúce z tejto zmluvy alebo s ňou súvisiace, sa budú riešiť predovšetkým rokovaním a dohodou zmluvných strán v dobrej viere a s dobrým úmyslom. V prípade, že sa týmto spôsobom nepodarí zmluvným stranám dosiahnuť dohodu, obrátia sa s návrhom na vyriešenie na príslušný súd.
4. Zmluva je vyhotovená v štyroch rovnopisoch, každý z nich má platnosť originálu, z ktorých dva sú určené pre zhotoviteľa a dva pre objednávateľa.
5. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.
6. Prípadná neplatnosť niektorého z dohodnutých ustanovení tejto zmluvy nezakladá neplatnosť celej zmluvy.
7. Vo veciach neupravených touto zmluvou sa zmluvný vzťah riadi príslušnými ustanoveniami Obchodného zákonníka, zákona o verejnom obstarávaní a súvisiacich právnych predpisov.
8. Zhotoviteľ berie na vedomie, že informácie, s ktorými príde do styku pri plnení predmetu zmluvy, sú dôverné a zaväzuje sa zachovávať o nich mlčanlivosť, neposkytovať ich tretím osobám a nezneužívať ich. Tento záväzok zhotoviteľa trvá aj po ukončení tohto zmluvného vzťahu.
9. Neoddeliteľnou súčasťou zmluvy sú prílohy:

Príloha č. 1: Zoznam objektov a kontaktných osôb,

Príloha č. 2: Technická špecifikácia,

Príloha č. 3: Cenová špecifikácia ***(doplní zhotoviteľ)***,

Príloha č. 4: Zoznam subdodávateľov.

V Bratislave, dňa V .................................., dňa

Za objednávateľa                                                             Za zhotoviteľa

............................................... ....................................

Ing. Richard Strapko

predseda predstavenstva

Všeobecná zdravotná poisťovňa, a.s.

...............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 2

**Technická špecifikácia**

* ***STAVEBNÁ ČASŤ***
	+ Pasportizácia stavebných častí a konštrukcií objektov

Poskytovateľ je povinný vykonať vizuálnu prehliadku stavebných objektov a zdokumentovať všetky typy viditeľných porúch stavebných súčastí, technológií a zariadení a vypracovať záverečnú správu z prehliadok stavieb.

* ***ELEKTROINŠTALÁCIA; PLYN, VODA, TUV, VYKUROVANIE, VZDUCHOTECHNIKA, VYHRADENÉ ZARIADENIE***
* Pasportizácia vyhradených technických zariadení: elektrických zariadení a spotrebičov, trafostaníc, bleskozvodov, plynových zariadení a spotrebičov, tlakových zariadení, zdvíhacích zariadení, zabezpečovacích zariadení, kamerových systémov, meranie a regulácia, v zmysle Vyhlášky MPSVaR SR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacím, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, Vyhlášky č. 25/1984 Zb.Vyhláška Slovenského úradu bezpečnosti práce na zaistenie bezpečnosti práce v nízkotlakových kotolniach a zákona č. 314/2012 Z.z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní v znení neskorších predpisov.
* Pasportizácia energetických častí ako je vykurovanie ÚK, vykurovanie teplej úžitkovej vody, TÚV, vetrania – vzduchotechnika a chladenia v objekte
* ***POŽIARNA OCHRANA***
* Pasportizácia požiarnych zariadení: komíny a dymovody v zmysle Vyhlášky MV SR č. 401/2007 Z.z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní v znení neskorších predpisov,
* Pasportizácia požiarno-technických zariadení
* Pasportizácia požiarnej ochrany – požiarne zabezpečenie objektov, požiarne zariadenia, požiarno-technické zariadenia v zmysle Vyhlášky MV SR č. 121/2002 Z.z. o požiarnej prevencii v znení neskorších predpisov
* ***ENERGETICKÁ*** ***EFEKTÍVNOSŤ BUDOV***
* Analýza aktuálneho stavu objektov, týkajúceho sa plnenia platnej legislatívy v oblasti Energetiky, Energetickej efektívnosti budov v zmysle zákona č. 321/2014 Z.z. o energetickej efektívnosti a o zmene a doplnení niektorých zákonov v znení neskorších predpisov (energetický audit bol pre objekty vykonaný podľa v roku 2020, energetické certifikáty budovy nemajú) a Energetickej hospodárnosti budov v zmysle zákona 555/2005 Z.z. o energetickej hospodárnosti budov a o zmene a doplnení niektorých zákonov.

Zdvíhacie zariadenia sú v štyroch objektoch objednávateľa:

* + Bratislava - Mamateyova 17,
	+ Bratislava - Ferienčíkova 20,
	+ Bratislava - Ondavská 3,
	+ Prievidza - Včelárska 1.

Príloha č. 4

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky ***Technická pasportizácia vybraných budov VšZP*“**, vyhlásenej podľa zákona o verejnom obstarávaní, vo veci ktorej je uzatvorená **Zmluva o dielo**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

..............................

 ***(meno, priezvisko, podpis)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.